സംസ്ഥാനത്ത് രണ്ടാം ലോക്ഡൗണില് പിഴയായി പിരിച്ചത് 125 കോടിയോളം രൂപ രണ്ടാം ലോക്ഡൗണില് പൊലീസ് പിഴയായി പിരിച്ചത് 125 കോടിയോളം രൂപയെന്ന് റിപ്പോര്ട്ട്. 17.75 ലക്ഷം പേര്ക്കെതിരെയാണ് ഈ കാലയളവില് പൊലീസ് കേസെടുത്തത്. മാസ്ക് ധരിക്കാത്തതിന് 10.7 ലക്ഷം കേസുകള് രജിസ്റ്റര് ചെയ്തു. കേസുകളുടെ എണ്ണവും പിഴത്തുകയും കേരളാ പൊലീസിന്റെ വെബ്സൈറ്റില് ലഭ്യമാണ്. ഈ കണക്കുകള് പരിശോധിച്ചാണ് രണ്ടാം ലോക്ക്ഡൗണ് കാലത്ത് പൊലീസ് പിരിച്ച തുകയുടെ കണക്ക് ലഭ്യമായത്. ആള്ക്കൂട്ടങ്ങള്, ലോക്ക്ഡൗണ് കാലത്ത് പൊലീസ് നിയന്ത്രണം ലംഘിച്ച് പുറത്തിറങ്ങുക, ക്വാറന്റീന് ലംഘനം തുടങ്ങി വിവിധ കാരണങ്ങള്ക്കാണ് പൊലീസ് കേസെടുത്തിരിക്കുന്നത്.